Quick Thoughts on Kowarekake no Orgel (OVA) | The Visualist's Veranda
← Entry #17: ReLIFE (SoA 2016)
Entry #18: Hyouge Mono (SoA 2016) → Tšenolo 10 | Bibele e Inthaneteng | Phetolelo ea Lefatše le Lecha
10 Ka bona lengeloi+ le leng le matla le theoha leholimong, le apere leru,+ ’me mookoli o ne o le holim ’a hlooho ea lona, sefahleho sa lona se le joaloka letsatsi,+ ’me maoto+ a lona a le joaloka litšiea tsa mollo, 2 letsohong la lona le ne le tšoere moqolo o monyenyane o butsoeng. La beha leoto la lona le letona holim ’a leoatle, empa le letšehali la le beha holim ’a lefatše,+ 3 eaba le hoeletsa ka lentsoe le phahameng feela joaloka tau+ ha e puruma. Ha le hoeletsa, lialuma+ tse supileng tsa ntša mantsoe a tsona. 4 Joale ha lialuma tse supileng li bua, ke ne ke le lekhatheng la ho ngola; empa ka utloa lentsoe le tsoang leholimong+ le re: “Tiisa lintho+ tseo lialuma tse supileng li li buileng, ’me u se ke ua li ngola fatše.” 5 Lengeloi leo ke ileng ka le bona le eme holim ’a leoatle le holim ’a lefatše la phahamisetsa letsoho la lona le letona leholimong,+ 6 ’me la hlapanya ka Ea phelang+ ka ho sa feleng le kamehla,+ ea bōpileng leholimo le lintho tse ho lona le lefatše+ le lintho tse ho lona le leoatle le lintho tse ho lona,+ la re: “Ha ho sa tla hlola ho e-ba le tieho;+ 7 empa matsatsing a ha ho utloahala molumo oa lengeloi+ la bosupa, ha le le haufi le ho letsa terompeta+ ea lona, sephiri se halalelang+ sa Molimo ho ea ka litaba tse molemo tseo a ileng a li bolella makhoba a hae baprofeta+ ka sebele se fihlisoa qetellong.” 8 Lentsoe+ leo ke ileng ka le utloa le tsoa leholimong le boetse le bua le ’na le re: “E-ea, u nke moqolo o butsoeng o letsohong la lengeloi le emeng holim ’a leoatle le holim ’a lefatše.”+ 9 Ka tloha ka ea ho lengeloi ’me ka le bolella hore le mphe moqolo o monyenyane. La re ho ’na: “O nke ’me u o je,+ ’me o tla etsa hore mpa ea hao e babe, empa ka hanong la hao o tla ba monate joaloka mahe a linotši.” 10 Ka nka moqolo o monyenyane letsohong la lengeloi ka o ja,+ ’me ka hanong la ka o ne o le monate joaloka mahe a linotši;+ empa ha ke o jele, mpa ea ka ea baba. 11 Ba re ho ’na: “U boele u profete mabapi le batho le lichaba le maleme le marena a mangata.”+